
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŽEMĖS SKLYPO, ESANČIO KUDIRKOS NAUMIESTYJE, KRANTO G. 4,
IŠPLĖTIMO VALSTYBINĖS ŽEMĖS FONDO SĄSKAITA  DETALIOJO PLANO TVIRTINIMO

2010 m. vasario 25  d. Nr. T-39
Šakiai

      
Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 3 d. 8 p., Teritorijų planavimo įstatymo (Žin. , 1995,Nr.107-2391; 2004, Nr. 21-617) 4 str. 2 d. 5 p. , 26  str. 4 d.,  Vyriausybės 1999 m. birželio 2 d. nutarimo Nr. 692 „Dėl naujų kitos paskirties valstybinės žemės sklypų pardavimo ir nuomos“ (Žin., 1995, Nr.50-1608) 2.15 p., rajono savivaldybės tarybos 2009 m. vasario 26 d. sprendimu Nr. T- 31 patvirtinto savivaldybės tarybos veiklos reglamento 83.8 p., Valstybinės teritorijų planavimo  ir statybos inspekcijos prie Aplinkos ministerijos Marijampolės teritorijų planavimo ir statybos  valstybinės priežiūros skyriaus 2010 m. sausio 27 d. Teritorijų planavimo dokumento patikrinimo aktu Nr.  TP1-9/4-10-2  ir atsižvelgiant į Kęstučio Grikaičio 2010 m. vasario 8 d. prašymą,  nusprendžia:
         
1.  Patvirtinti  Kęstučio Griškaičio nuosavybės teise turimo 0,0652 ha ploto žemės sklypo, esančio Kudirkos Naumiestyje, Kranto g. 4, išplėtimo valstybinės žemės fondo sąskaita, suformuojant 0,0711 ha ploto kitos tikslinės žemės naudojimo paskirties,  gyvenamosios teritorijos būdo, mažaaukščių gyvenamųjų namų statybos pobūdžio žemės sklypą, detalųjį planą  (pridedama).

          
2.  Pritarti  įsiterpusio 0.0059 ha ploto valstybinio fondo  žemės sklypo pardavimui ne aukciono būdu.

Meras                                                                                                   Juozas Bertašius

